[{"text_idx": "#000005", "text": "Fassaadi materjal dikteerib selle, kas pesu peaks ette vo\u0303tma ka\u0308sitsi vo\u0303i survepesuriga. Soovituslik on fassaadi pesta iga 5-10 aasta tagant. Fassaadi eest hoolt kandmine ei piirdu vaid selle pesemisega, sinna lisandub ka vajadusel u\u0308leva\u0308rvimine ning hallituse- ja seentevastase vahendiga materjali immutamine."}, {"text_idx": "#000006", "text": "Fassaadipesu pole vajalik vaid kena va\u0308lisilme saavutamiseks. Igasugused seened, mikroorganismid ja hallitus kahjustavad fassaadi, mis vo\u0303ib pikema aja jooksul ka kulmineeruda suuremaks probleemiks. Peale fassaadipesu tulevad na\u0308htavale ka erinevad kahjustused nagu praod vo\u0303i lahti tulnud krohv, millele ei oskaks muidu ta\u0308helepanu po\u0308o\u0308rata. Lisaks ko\u0303igele sellele ja\u0308tab ma\u0308a\u0308rdunud fassaad hoolitsemata mulje ning toob alla hoone va\u0308a\u0308rtust."}, {"text_idx": "#000007", "text": "Ko\u0303ige levinum viis on kasutada survepesurit, kuid sellega tuleb olla ka ettevaatlik, sest liigne surve ei sobi paljudele materjalidele. Osade materjalide puhul nagu klaas, metall ja puit, kasutatakse ka ka\u0308sitsi pesu. Ko\u0303ige kindlam on kaasata asjatundja, kes oskab ilma fassaadi kahjustamata tagada parima tulemuse."}, {"text_idx": "#000008", "text": "Puhastusvahendite valimisel peab olema ettevaatlik, sest liiga tugevad kemikaalid vo\u0303ivad reostada u\u0308mbritsevat keskkonda ning pinda kahjustada ja tungida poorsesse materjali. Puhastusvahendi valimisel peaks la\u0308htuma fassaadimaterjalist ning vajadusel konsulteerima mu\u0308u\u0308jaga, kes oskab parima lahenduse pakkuda."}, {"text_idx": "#000009", "text": "Fassaadipesu peaks ette vo\u0303tma kevadel vo\u0303i su\u0308gisel va\u0308hemalt 5 plusskraadiga. Arvestama peaks ka sellega, et fassaad kuivab keskmiselt 2-3 pa\u0308eva, mille jooksul ei tohiks temperatuur langeda alla nulli. Meeles tasub pidada ka seda, et fassaadipesule ja\u0308rgneb enamasti ka akende puhastamine."}, {"text_idx": "#000010", "text": "Kivifassaad on u\u0308sna vastupidav ja vajab umbes kord aastas u\u0308levaatamist ning vajadusel ma\u0308a\u0308rdunud kohtade kergelt harja ja seebiveega u\u0308lepesemist. Kivifasaad on va\u0308heno\u0303udlik ning vajab pesu umbes kord 15-20 aasta tagant. Arvestama peab sellega, et vuugid on kivifassaadi puhul ko\u0303ige no\u0303rgemad kohad ning tasub ja\u0308lgida, et need oleksid ka peale pesu ta\u0308idetud."}, {"text_idx": "#000011", "text": "Krohvfassaadi puhul peab arvestama seda, et enamasti pu\u0308sib see kena umbes esimesed 5 aastat ning seeja\u0308rel vajab hooldusto\u0308id iga 10-15 aasta tagant. Seda vahemikku ei tohiks kindlasti pikemaks venitada, sest vastasel juhul vo\u0303ivad probleemid su\u0308veneda ja fassaad vajada suuremat remontimist. Ka krohvfassaadi vo\u0303ib pesta survepesuriga, kuid vanema krohvi puhul peab olema ettevaatlik ning hoolsalt ja\u0308lgima u\u0308lemineku kohti ning akende ja uste u\u0308mbrusi. Krohvfassaadi puhul peab arvestama ka sellega, et so\u0308o\u0308vitavad ja liiga kanged puhastusvahendid ning tugeva harja kasutamine rikuvad pinda. Tasub meeles pidada ka seda, et krohvi on kasulik ka vastavate va\u0308rvidega katta, sest see pikendab materjali eluiga kuni 20 aastat."}, {"text_idx": "#000012", "text": "Puitfassaad vajab enim hooldust ning puhastust, kuid o\u0303igete to\u0308o\u0308vo\u0303tete ja immutusvahenditega, saab pikendadad materjali eluiga ja va\u0308hendada hooldusto\u0308o\u0308de vajadust. Puitfassaadil vo\u0303ib kasutada survepesurit, kuid peab olema ettevaatlik u\u0308henduskohtade, akende ja uste la\u0308heduses, et vesi ei pa\u0308a\u0308seks liistude alt sisse. Silmas tuleb pidada seda, et va\u0308hese hoolduse tulemusena peab pinda to\u0308o\u0308tlema ka mikrofloora vastaste vahenditega ning alles peale seda saab puhastada fassaadi survepesuri ja puhta veega. Selleks, et pind pu\u0308siks kaua kena, on soovitatav peale pesu see katta uue va\u0308rviga."}, {"text_idx": "#000013", "text": "Erinevad fassaadimaterjalid vajavad ka erinevat la\u0308henemist\nKrohvfassaadil, vuukide ning liistude la\u0308heduses ei tasu kasutada liigset veesurvet\nPuhastusvahendit valides tutvu ka koostisosadega, et see materjali ei so\u0308o\u0308vitaks ega kahjustaks\nKui fassaad la\u0308heb juba paari aastaga ra\u0308paseks, vo\u0303ib olla tegemist seene- vo\u0303i hallituse eostega\nVarasema kogemuse puudumisel, kutsu kindlasti appi professionaal, kes tagab kvaliteetse ja kauapu\u0308siva tulemuse"}]